# Delhi

| Delhi |
| --- |
| Pederal a distrito |
| Nailian a Kapitolio a teritorio ti Delhi |
| Manipud ti ngato nga agpakanawan: Lotus a templo, Tanem ni Humayun, Connaught a Lugar, Akshardham a templo ken Ruangan ti India. |
| DelhiLokasion ti Delhi idiay India. |
| Nagsasabtan: ﻿ / ﻿ |
| Pagilian | India |
| Gobierno |
|  • Teniente Gobernador | Tejendra Khanna |
|  • Pangulo a Ministro | Sheila Dikshit (INC) |
| Kalawa |
|  • Pederal a distrito | 1,484.0 km2 (573.0 sq mi) |
|  • Daga | 159.0 km2 (61.4 sq mi) |
|  • Danum | 18.0 km2 (6.9 sq mi) |
| Kangato | 0–125 m (0–409 ft) |
| Populasion (2011 a karkulo) |
|  • Pederal a distrito | 11,007,835 |
|  • Densidad | 3,886/km2 (10,065/sq mi) |
|  • Metro | 16,314,838 |
|  • Demonimo | Delhiite Taga-Delhi |
| Sona ti oras | UTC+5.30 (Pagalagadan nga Oras ti India) |
| Kodigo ti koreo | 110001-110098, 1100xx |
| Kodigo ti lugar | +91 11 |
| Website | delhi.gov.in |
| [urnosen iti Wikidata] |

Ti **Delhi** (/ˈdɛli/; pannakabalikas *Dillee* in Hindi), ket opisial a ti **Nailian a Kapitolio a Teritorio ti Delhi** (**NCT**) a mairaman ti Indiano a kapitolio; ket isu ti maikadua a kadakkelan a metropolis ti India kalpasan ti Mumbai. Nga adda ti populasion iti 16.7 a riwriw idi 2011, ti siudad ket isu ti maikadua a kaaduan ti populasion a metropolis idiay India ken maika-8 a kaaduan ti populasion a metropolis iti lubong. Ti NCT ken ti urbano a rehionna ket naikkan ti naipangpangruna a kasasaad iti Nailian a kapitolio a Rehion (NCR) babaen ti maika-69 a panagpasayaat a tignay ti 1991 iti Indiano a batay-linteg. Adda dagiti gangani a 22.2 a riwriw nga agtataeng idiay kalatakan nga urbano a lugar ti NCR, a mairaman dagiti kaarrubana a siudad tiBaghpat, Gurgaon, Sonepat, Faridabad, Ghaziabad, Noida ken Kalatakan a Noida ken mairaman pay dagiti babbabassit a kaasideganna nga ili, ken adda dagiti gangani a 22.2 a riwriw nga agtataeng.

Ti Delhi ket naam-ammuan a daytoy ket nagtultuloy a nataengan manipud idi maika-6 a siglo BC. Iti amin a pakasaritaanna, ti Delhi ket nagserbi a kas ti kapitolio kadagiti pagarian ken imperio. Daytoy ket rinaut, nasamsamen ken nabangbangon manen kadagiti adu a beses, a naisangsangayan idi Mediebal a panawen, ken isu nga ti moderno a siudad ti Delhi ket maysa a rimpuok kadagiti adu a siudad a naiwarwaras ti ballasiw ti metropolitano a rehion. Ti Delhi ket namatpatian pay nga isu ti sitio ti Indraprastha, ti naisalaysayan a kapitolio ti Pandavas idi las-ud ti Mahabharata. Ti Delhi ket nagungar manen a kas maysa a nangruna a politikal, kultural ken komersio a siudad iti igid dagiti paglaklakuan a dalan a nagbaetan ti amianan a laud ti India ken ti Tanap ti Ganges kalpasan ti panagungar dagiti Delhi a sultanato. Daytoy ket ibalbalayanna dagiti adu a taga-ugma ken mediebal a monumento, dagiti arkeolohiko a sitio ken dagiti tidda.

Idi 1639 AD, ti Mughal nga emperador ti Shahjahan ket nangbangon ti baro a nadidingan a siudad idiay Delhi a nagserbi daytoy a kas ti kapitolio ti Mughal nga Imperio manipud idi 1649 aginggana ti Rebelion ti 1857. Ti Britaniko ken natiliwna ti Delhi babaen idi 1803 ken ni George V ket nagirangarang idi 1911 a ti kapitolio dagiti natengtengngel ti Britaniko a paset ti India ket ti Delhi. Ti baro a kapitolio a siudad, ti New Delhi, ket nabangon idi idiay abagatn ti daan a siuda idi las-ud ti 1920 a tawtawen. Idi nakagun-od ti India ti panakawayawaya manipud iti Britaniko a turay idi 1947, ti New Delhi ket nairangarang a kas ti kapitoliona ken tugaw ti gobierno.

Ti nagan a *Delhi* ket sagpaminsan pay a naus-usar a mangiramn kadagiti urbano a lugar idiay asideg ti NCT, ken ti panagitudo ti New Delhi, a naisanglad ti kaunegan ti metropolis. Urayno daytoy ket teknikal a na-administrado ti pederal a kappon a teritorio, ti politikal nga administrasion ti NCT ti Delhi itan ket asasideg a kapadpada ti maysa nga estado ti India nga adda ti bukodna a lehislatura, nangato a korte ken ti maysa nga ehekutibo a konsilo dagiti ministro nga indauloan babaen ti maysa a Pangulo a MInistro. Ti New Delhi ket kumaduaan nga inadministro babaen ti pederal a Gobierno ti India ken ti lokal a Gobierno tiDelhi, ken isu ti kapitolio ti NCT ti Delhi.

## Dagiti nagibasaran

## Adu pay a mabasbasa

* Ekonomiko a Panagsukimat ti Delhi 2005–2006. Departamen ti Panagplano . Gobierno ti Nailian a Kapitolio a Teritorio ti Delhi. Naala idi 12 Pebrero 2007
* Horton, P (2002). *Lonely Planet Delhi* (3 nga ed.). Lonely Planet Publications. ISBN 1-86450-297-5.
* Rowe, P; Coster, P (2004). *Delhi (Dagiti Nalatak a Siuda iti Lubong)*. World Almanac Library. ISBN 0-8368-5197-8.
* Uppat a paset dagiti serye ti Delhi (Mayo 30, 2012). "Metrocity Journal: Ti Agbalbaliw a Ladawan ti Daga ti Delhi". The Wall Street Journal. `{{cite journal}}`: Makasapul ti dakamat journal iti `|journal=` (tulong)

## Dagiti akinruar a silpo

 Dagiti midia a mainaig iti Delhi iti Wikimedia Commons